钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 宋
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 宋

### 太宗太平兴国四年夹江县黑石成文

按《宋史太宗本纪》，不载。　按《五行志》，太平兴国四年
九月，夹江县民王谊得黑石二，皆丹文，其一云“君王
万岁”，其二曰“赵二十一。”帝缄其石来献。

太平兴国五年，郑州得玉杵臼。

按《宋史太宗本纪》。不载　按《文献通考》。五年五月。郑
州修东岳祠。穿土得玉杵臼。

太平兴国七年，获石佛。

按《宋史太宗本纪》。不载　按《文献通考》，“七年六月，深
州民王绪田中得白兔。逐入穴。掘之得石佛五十躯。
皆长尺馀。”

太平兴国七年，舒州石成文

按：《宋史太宗本纪》：七年三月，舒州上元石有白文曰：
“丙子年出赵，号二十一帝。”

按《玉海》，七年三月辛酉，舒州民柯萼一作孙萼，于万
岁山得元石，有白文。其文乃志公所记，以石来献。祥
符五年，冯仁俊表言太祖后唐天成二年二月十六
日降诞，太宗丙子岁即位。并符合。闰十月丁丑，车驾谒启圣院太宗神御殿，于龙图阁取舒州石，召从臣
宣示。

### 真宗大中祥符五年宁乡生石面按宋史真宗本纪不载 按文献通考大中祥符五年四月慈州民饥宁乡县生石脂如面可为饼饵

### 天禧三年陨石

按《宋史真宗本纪》。不载　按《五行志》。“天禧三年正月
晦。沈丘民骆新田间震雷。顷之。陨石入地七尺许。”

### 徽宗政和二年晋州元圭出

按《宋史徽宗本纪》，不载。　按《五行志》：政和二年，元圭
始出晋州，上一石绿色，方三尺馀，当中有文曰“尧天
正”，其字如掌，大而端楷，类手画者，“尧”字居右，“天正”字
缀行于左。都堂验视，砻石三分而字画愈明，又于“尧”
字之下，隐约出一瑞字，位置始均，盖曰“天正尧瑞”云。
或谓晋阳尧都也。方元圭出，乃有此瑞。

政和四年，石变为“玛瑙”，荥阳石有文。

按《宋史徽宗本纪》。不载　按《五行志》。四年。“府畿汝蔡
之间。连山大小石。皆变为玛瑙。尚方取为宝带。器玩
甚富。”

按《玉海》，政和五年建明堂，采石荥阳。石有“明”字，制文
石旗。

### 宣和四年御府玛瑙变为石

按：《宋史徽宗本纪》不载。　按《五行志》，“宣和四年后，御
府所藏玛瑙，往往复变为石，而色类白骨。”此与周宝
圭占略同。

宣和五年，荥阳有石成文。

按《宋史徽宗本纪》不载　按《五行志》：“五年，荥阳县贾
谷山麒麟谷采石修明堂，得一石有文曰明，百官表
贺。”

宣和七年，获石柱。

按《宋史徽宗本纪》不载　按《文献通考》：七年二月丙
戌，张杲言，“北岳庙于庙侧二十里黄山获石柱十六
条，修短阔狭，皆应营造法式，用建正门，毫厘不差。”

### 高宗建炎三年鼎州石有文

按《宋史高宗本纪》，不载。　按《五行志》，建炎三年四月，
鼎州桃源洞大水，巨石随流而下，有文曰：“无为大道，
天知人情；无为窈冥，神见人形；心言意语，鬼闻人声；
犯禁满盈，地收人魂。”金石同类，类金为变怪者也。

### 绍兴元年潭州得白玉

按《宋史高宗本纪》。不载　按《五行志》。绍兴元年。潭州
得白玉于州城莲花池中。孔彦舟以献。诏却之。前史
以为玉变近白祥。后彦舟为剧盗。

### 孝宗乾道二年石自移

按《宋史孝宗本纪》不载　按《五行志》，“乾道二年三月
丙午夜，福清县石竹山大石自移，声如雷，石方可九
丈，所过成蹊，才四尺，而山之木石如故。”

### 淳熙十六年陨石

按《宋史孝宗本纪》。不载。　按《五行志》。“淳熙十六年三
月壬寅。陨石于楚州宝应县。散如火。甚臭腥。”

### 宁宗庆元三年陨石

按《宋史宁宗本纪》。不载。　按《五行志》，“庆元三年六月
辛未，黄岩县大石自陨，雷雨甚至，山水瀵涌。”